PRIESKUM TRHU NA STANOVENIE PREDPOKLADANEJ HODNOTY ZÁKAZKY (PHZ) 
V súlade s metodickým usmernením riadiaceho orgánu č. 2/2025 o obstarávaní tovarov, služieb a stavebných prác  pri implementácii projektových intervencií  v rámci strategického plánu SPP 2023 - 2027   

IDENTIFIKÁCIA OBSTARÁVATEĽA: 
Ing. Peter Badiar – BONUM, Žilinská 2961/18, 81105 Bratislava-Staré Mesto
IČO: 32 073 178

NÁZOV ZÁKAZKY: Zostava tepelného čerpadla a zásobníkového systému TÚV

PARAMETRE, TECHNICKÉ POŽIADAVKY A ROZSAH ZÁKAZKY: 
Opis predmetu zákazky
Predmetom zákazky je kompletná dodávka, montáž a sprevádzkovanie zostavy monoblokového tepelného čerpadla typu vzduch-voda a v kombinácii so zásobníkovým systémom TÚV s celkovou kapacitou 1000 l. 
Obstarávaná zostava bude umiestnená v 2PP objektu SO 05 Rozšírenie bitúnku Turová. Zostava bude slúžiť ako zdroj tepla do teplovodného podlahového kúrenia v spomenutom objekte a zároveň ako zdroj TÚV v objeme 1000 l. 
Technické riešenie musí umožniť napojenie monoblokového tepelného čerpadla na dva existujúce okruhy teplovodného podlahového kúrenia. 
Zostava dvoch akumulačných nádob 2 × 500 l musí byť napojená na existujúci rozvod TÚV a bude používaná na každodennú sanitáciu objektu. Systém musí umožňovať prípravu TÚV s teplotou minimálne 60 °C v bežnom prevádzkovom režime a dosiahnutie teploty minimálne 75 °C vo vysokoteplotnom režime, a to aj s využitím elektrického odporového dohrevu.
Akumulačné nádrže a príslušné hydraulické rozvody a regulácia budú umiestnené v miestnosti 4.06 v 2PP objektu SO 05 Rozšírenie bitúnku Turová. Samotné prepojenie tohto miesta s vonkajšou jednotkou monoblokového tepelného čerpadlá bude vedené po stene v miestnosti 4.06, ďalej cez prieraz cez železobetónovú stenu hrúbky 250 mm, ďalej po stenách miestnosti 4.01 a následne cez prieraz cez železobetónovú stenu hrúbky 250 mm a tepelnú izoláciu Styrodur na vonkajšiu terasu. V tomto mieste bude jednotka tepelného čerpadla umiestnená na železobetónovom múriku. Súčasťou dodávku je aj úprava existujúceho nerezového zábradlia. 
2. Technické požiadavky na zariadenie 
Investor požaduje pre jednotlivé položky zostavy nasledovné minimálne technické špecifikácie:
Typ a účinnosť tepelného čerpadla
Tepelné čerpadlo systému vzduch – voda, v monoblokovom vyhotovení, určené na vykurovanie objektu a prípravu teplej úžitkovej vody (TÚV).
Zariadenie musí byť vybavené invertorovým kompresorom s automatickou moduláciou tepelného výkonu podľa aktuálnej potreby vykurovacieho systému.
Požaduje sa tepelné čerpadlo výkonovej triedy minimálne 16 kW tepelného výkonu, pričom uchádzač musí preukázať dostatočný tepelný výkon na zabezpečenie vykurovania objektu a prípravy TÚV v požadovanom časovom režime.
Integrovaná elektrická špirála (dohrev) s výkonom minimálne 9 kW.
Zariadenie musí používať chladivo s hodnotou GWP100 najviac 3. Prípustné je chladivo R290 alebo iné chladivo spĺňajúce uvedenú požiadavku.
Tepelné čerpadlo musí umožňovať dosiahnutie výstupnej teploty vykurovacej vody minimálne 75 °C.
Požaduje sa prevádzka tepelného čerpadla v režime vykurovania pri vonkajšej teplote vzduchu až do −25 °C, v rozsahu prevádzkových podmienok deklarovaných výrobcom.
Zariadenie musí mať platnú certifikáciu Heat Pump KEYMARK alebo rovnocenné nezávislé overenie deklarovaných technických parametrov.
Súčasťou dodávky musí byť obehové čerpadlo primárneho vykurovacieho okruhu s automatickou reguláciou výkonu alebo iné technicky rovnocenné riešenie zabezpečujúce požadovaný prietok.
Systém musí byť vybavený zodpovedajúcim expanzným a poistným zariadením podľa návrhu hydraulického zapojenia. Tieto prvky môžu byť integrované v tepelnom čerpadle alebo dodané samostatne.
Požaduje sa možnosť miestneho aj vzdialeného ovládania a nastavovania prevádzkových parametrov, diagnostiky porúch a prístupu k servisným nastaveniam.
Zariadenie musí umožňovať nasledovné:
Vzdialené monitorovanie a používateľské ovládanie prostredníctvom výrobcom podporovaného komunikačného rozhrania.
Samostatné týždenné programovanie vykurovania a TÚV.
Možnosť automatickej zmeny nastavenej teploty vykurovacej vody podľa dňa a času.
Programovateľné zvýšenie teploty na víkend, napríklad o 0–3 °C.
Manuálne nastavenie konštantnej teploty bez závislosti od vonkajšieho alebo izbového snímača

1. Príprava TÚV prostredníctvom tepelného čerpadla
Tepelné čerpadlo musí byť schopné samostatne, bez využitia elektrického odporového dohrevného telesa, zabezpečiť ohrev teplej úžitkovej vody v zásobníkoch na teplotu minimálne 60 °C a to až do vonkajšej teploty vzduchu −7 °C
Uchádzač je povinný preukázať splnenie tejto požiadavky technickými parametrami ponúkaného tepelného čerpadla a návrhom systému prípravy TÚV vrátane dimenzovania tepelných výmenníkov zásobníkov.
2. Príprava TÚV s využitím prídavného elektrického dohrevu
Kompletná zostava tepelného čerpadla a zásobníkov TÚV musí umožňovať dosiahnutie teploty vody v zásobníkoch minimálne 75 °C, a to aj s využitím elektrického odporového dohrevného telesa.
Dohrev môže byť zabezpečený integrovaným alebo samostatným elektrickým ohrievacím telesom.
Pri vonkajších teplotách nižších ako −7 °C sa pripúšťa využitie elektrického dohrevu aj na dosiahnutie bežnej prevádzkovej teploty TÚV 60 °C.
Systém musí umožňovať aktiváciu vysokoteplotného režimu podľa potreby prevádzkovateľa, pričom pri bežnej prevádzke sa požaduje prednostné využívanie tepelného čerpadla.

Akumulačný a zásobníkový systém TÚV
Dodávka a zapojenie dvoch nepriamo ohrievaných zásobníkov teplej úžitkovej vody s celkovým využiteľným objemom minimálne 1 000 litrov (2 × 500 l).
Zásobníky musia byť určené na prípravu a skladovanie teplej vody z pitnej vody a musia spĺňať príslušné hygienické požiadavky na materiály prichádzajúce do styku s pitnou vodou.
Každý zásobník musí byť vybavený tepelným výmenníkom dimenzovaným na spoluprácu s vysokoteplotným tepelným čerpadlom vzduch–voda. Dodávateľ je povinný preukázať dostatočný prestupový výkon výmenníkov pri navrhovaných prevádzkových teplotách.
Konštrukcia zásobníkov musí umožňovať pravidelnú kontrolu, čistenie, odstraňovanie usadenín a servis protikoróznej ochrany.
Zásobníky musia umožňovať meranie a reguláciu teploty TÚV a musia byť vybavené potrebnými bezpečnostnými a prevádzkovými prvkami.
Zostava musí umožňovať prípravu a akumuláciu minimálne 1 000 litrov TÚV s teplotou 75 °C v požadovanom prevádzkovom čase.
Dodávateľ musí zabezpečiť hydraulické zapojenie zásobníkov vrátane ochrany proti obareniu na výstupe do rozvodu TÚV.
Rozmery dodávaných zásobníkov musia umožňovať ich dopravu a montáž v priestoroch so svetlou výškou 2 350 mm a šírkou dverných otvorov 900 mm.
3. Špecifické podmienky montáže a stavebnej pripravenosti
Vzhľadom na stavebno-technické usporiadanie objektu musí uchádzač v rámci ponukovej ceny a realizácie zabezpečiť a garantovať nasledovné postupy:
Jadrové vŕtanie a prierazy: Súčasťou realizácie je zhotovenie dvoch presných jadrových prierazov cez nosnú železobetónovú konštrukciu na prepojenie exteriérovej monoblokovej jednotky (umiestnenej na terase) so systémom v interiéri.
Prepojenie a hydraulické zapojenie: Napojenie nového tepelného čerpadla na existujúce rozvody a jestvujúci elektrický kotol v technickej miestnosti. Kompletné prepojenie vrátane tepelných izolácií, 3-cestného ventilu, poistných a meracích prvkov, odkalovačov/filtrov a elektroinštalačného materiálu pre riadenie dvoch samostatných vykurovacích okruhov.
Napojenie existujúceho elektrokotla: Hydraulické zapojenie obstarávanej zostavy tepelného čerpadla musí umožňovať v prípade poruchy, údržby alebo odstávky tepelného čerpadla ručné prepnutie vykurovacích okruhov a okruhov prípravy teplej úžitkovej vody (TÚV) na existujúci elektrokotol Protherm Ray 21.Súčasťou dodávky musia byť všetky potrebné uzatváracie a prepínacie armatúry a ďalšie nevyhnutné komponenty umožňujúce bezpečné prepnutie medzi zdrojmi tepla bez potreby zásahu do potrubných rozvodov. Hydraulické riešenie musí zabezpečiť možnosť využitia existujúceho elektrokotla ako samostatného záložného zdroja tepla pre vykurovanie objektu aj ohrev TÚV v akumulačných zásobníkoch. Dodávateľ je povinný pri odovzdaní diela predviesť funkčnosť ručného prepnutia a odovzdať objednávateľovi jednoduchý prevádzkový návod na jeho vykonanie.
Priestorové obmedzenia: Investor vopred upozorňuje na skutočnosť, že akumulačné nádrže budú umiestnené v podzemných priestoroch so svetlou výškou miestností 2350 mm a čistou šírkou dverných otvorov 900 mm. 
Lehota realizácie: Požadovaná lehota realizácie a odovzdania diela do trvalej prevádzky je maximálne do 30 kalendárnych dní (1 mesiac) od podpísania zmluvy / odovzdania staveniska.
Osobitné podmienky realizácie: Súčasťou dodávky je aj vyčistenie priestorov a prípadné vysprávky poškodených častí stavebných konštrukcii. 

